1979L0923 — DA — 23.12.1991 — 001.004

Dette dokument er et dokumentationsredskab, og institutionerne påtager sig intet ansvar herfor

►B RÅDETS DIREKTIV af 30. oktober 1979 om kvalitetskrav til skaldyrvande (79/923/EØF) (EFT L 281, 10.11.1979, p.47)

Ændret ved:





Berigtiget ved:









▼B

RÅDETS DIREKTIV

af 30. oktober 1979

om kvalitetskrav til skaldyrvande

(79/923/EØF)







RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 100 og 235, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger: ud fra følgende betragtninger: Beskyttelsen og forbedringen af miljøet kræver konkrete foranstaltninger med henblik på at beskytte vand, herunder skaldyrvande, mod forurening; det er nødvendigt at beskytte visse skaldyrbestande mod de forskellige skadelige konsekvenser af udledning af forurenede stoffer i havet; i henhold til handlingsprogrammerne for De europæiske Fællesskaber på miljøområdet af 1973 ( 4 ) og 1977 ( 5 ) skal der i fællesskab udarbejdes kvalitetsmålsætninger, der fastsætter de forskellige krav, som et givet miljø skal opfylde, og navnlig skal der fastlægges parametre for vand, herunder skaldyrvande; forskelle mellem de bestemmelser, som allerede finder anvendelse eller er under forberedelse i de forskellige medlemsstater for så vidt angår kvalitetskrav til skaldyrvande, kan skabe ulige konkurrencevilkår og dermed indvirke direkte på fællesmarkedets funktion; der bør derfor på dette område foretages en indbyrdes tilnærmelse af lovgivningerne som fastsat i artikel 100 i traktaten; det synes nødvendigt, at denne indbyrdes tilnærmelse af lovgivningerne ledsages af en fællesskabsaktion for gennem mere omfattende regler at virkeliggøre et af Fællesskabets mål vedrørende miljøbeskyttelse og forbedring af livskvaliteten; der bør med henblik herpå fastsættes visse særlige bestemmelser; da traktaten ikke indeholder fornøden hjemmel hertil, må traktatens artikel 235 bringes i anvendelse; for at gennemføre direktivets målsætninger skal medlemsstaterne udpege de vandområder, på hvilke det finder anvendelse, og fastsætte de grænseværdier, der svarer til visse parametre; de udpegede vandområder skal bringes i overensstemmelse med disse værdier inden for en frist på seks år efter udpegningen; for at sikre kontrollen med kvalitetskravene til skaldyrvande skal der foranstaltes et minimum af prøveudtagninger og foretages målinger af de i bilaget specificerede parametre; antallet af disse prøveudtagninger vil kunne nedsættes, eller udtagningerne vil kunne udelades, afhængigt af resultaterne af målingerne; der vil være visse naturlige forhold, som unddrager sig medlemsstaternes kontrol, og der må derfor åbnes mulighed for at fravige dette direktiv i visse tilfælde; de tekniske og videnskabelige fremskridt kan gøre det nødvendigt at foretage en hurtig tilpasning af visse af de bestemmelser, der er anført i bilaget; for at lette iværksættelsen af de foranstaltninger, der er nødvendige i så henseende, bør der fastlægges en fremgangsmåde for et snævert samarbejde mellem medlemsstaterne og Kommissionen; dette samarbejde bør finde sted i det udvalg for tilpasning til de tekniske og videnskabelige fremskridt, som er nedsat ved artikel 13 i Rådets direktiv 78/659/EØF af 18. juli 1978 om kvaliteten af ferskvand, der kræver beskyttelse eller forbedring for at være egnet til, at fisk kan leve deri ( 6 ); nærværende direktiv kan ikke i sig selv sikre beskyttelsen af forbrugerne af skaldyrprodukter, og Kommissionen bør derfor snarest muligt fremsætte forslag med henblik herpå — UDSTEDT FØLGENDE DIREKTIV:







Artikel 1

Dette direktiv vedrører kvaliteten af skaldyrvande og finder anvendelse på kyst- og brakvand udpeget af medlemsstaterne som områder, der kræver beskyttelse eller forbedring for at gøre det muligt for skaldyr (bløddyr af muslingeklassen og snegleklassen) at leve og vokse deri, og for således at bidrage til, at skaldyrprodukter, som umiddelbart kan fortæres af mennesker, får en god kvalitet.

Artikel 2

De parametre, der finder anvendelse på de af medlemsstaterne udpegede vandområder, er anført i bilaget.

Artikel 3

1. For de udpegede vandområder fastsætter medlemsstaterne værdier for de i bilaget angivne parametre, såfremt der er anført værdier i kolonne G eller kolonne I. Parametrene skal være i overensstemmelse med de bemærkninger, der er anført i disse to kolonner.

2. Medlemsstaterne må ikke fastsætte værdier, som er mindre strenge end de i kolonne I i bilaget anførte, og skal bestræbe sig på at overholde værdierne i kolonne G, idet de tager hensyn til det i artikel 8 anførte princip.

3. For så vidt angår udledning af stoffer henhørende under parametrene »organiske halogenforbindelser« og »metaller« skal de emissionsnormer, som medlemsstaterne har fastsat i henhold til Rådets direktiv 76/464/EØF af 4. maj 1976 om forurening, der er forårsaget af udledning af visse farlige stoffer i Fællesskabets vandmiljø ( 7 ), anvendes samtidig med kvalitetsmålene og de øvrige forpligtelser, som følger af nærværende direktiv, navnlig vedrørende prøveudtagning.

Artikel 4

1. Medlemsstaterne foretager en første udpegning af skaldyrvande inden for en frist på to år efter meddelelsen af dette direktiv.

2. Medlemsstaterne kan senere foretage yderligere udpegninger.

3. Medlemsstaterne kan ændre udpegningen af visse vandområder blandt andet på grund af forhold, der ikke var forudset på tidspunktet for udpegningen, idet de tager hensyn til det i artikel 8 anførte princip.

Artikel 5

Medlemsstaterne udarbejdet programmer med henblik på at mindske forureningen og sikre, at de udpegede vandområder inden for en frist på seks år efter udpegningen i henhold til artikel 4 er i overensstemmelse med de værdier, som medlemsstaterne fastsætter i henhold til artikel 3, og med bemærkningerne i kolonne G og I i bilaget.

Artikel 6

1. Ved anvendelsen af artikel 5 anses de udpegede vandområder for at være i overensstmmelse med dette direktiv, hvis vandprøver herfra, udtaget med mindst den i bilaget angivne hyppighed på samme prøveudtagningssted og over en periode på tolv måneder, viser, at de værdier, som medlemsstaterne har fastsat i overensstemmelse med artikel 3, samt bemærkningerne i kolonne G og I i bilaget, er overholdt med hensyn til:

— 100 % af prøverne, for så vidt angår parametrene »organiske halogenforbindelser« og »metaller«;

— 95 % af prøverne, for så vidt angår parametrene »saltindhold« og »opløst ilt«;

— 75 % af prøverne, for så vidt angår de andre parametre, der er anført i bilaget.

Såfremt hyppigheden for prøveudtagning i henhold til artikel 7, stk. 2, for alle parametrene i bilaget med undtagelse af parametrene »organiske halogenforbindelser« og »metaller« er lavere end den hyppighed, der er anført i bilaget, gælder ovennævnte værdier og bemærkninger for samtlige prøver.

2. Afvigelser fra de af medlemsstaterne i overensstemmelse med artikel 3 fastsatte værdier eller fra bemærkningerne i kolonne G og I i bilaget tages ikke i betragtning ved beregningen af de i stk. 1 fastsatte procentstørrelser, hvis de skyldes en katastrofe.

Artikel 7

1. Medlemsstaternes kompetente myndigheder foretager prøveudtagningerne med en mindste hyppighed som angivet i bilaget.

2. Når den kompetente myndighed fastslår, at kvaliteten af de udpegede vandområder er væsentlig bedre, end den ville være, såfremt de værdier, der fastsættes i overensstemmelse med artikel 3, og bemærningerne i kolonne G og I i bilaget var anvendt, kan prøveudtagningernes hyppighed nedsættes. Såfremt der ikke foreligger nogen forurening eller risiko for, at vandets kvalitet forringes, kan vedkommende kompetente myndighed træffe afgørelse om, at prøveudtagning er unødvendig.

3. Hvis det ved en prøveudtagning viser sig, at der er afvigelser fra en værdi fastsat i overensstemmelse med artikel 3 eller fra en bemærkning i kolonne G eller I i bilaget, undersøger den kompetente myndighed, om dette skyldes et tilfælde, om det er en følge af et naturfænomen, eller om det er forårsaget af forurening, og træffer passende foranstaltninger.

4. Det nøjagtige prøveudtagningssted, dets afstand fra det nærmeste punkt, hvorfra der udledes forurenende stoffer, såvel som den dybde, hvori prøverne skal udtages, fastlægges af den kompetente myndighed i hver medlemsstat, blandt andet under hensyntagen til lokale miljøforhold.

5. Referenceanalysemetoderne for beregningen af de pågældende parametre er anført i bilaget. Laboratorier, som anvender andre metoder, skal sikre sig, at de opnåede resultater svarer til eller er sammenlignelige med de i bilaget anførte.

Artikel 8

Anvendelsen af foranstaltninger, der er truffet i medfør af dette direktiv, må under ingen omstændigheder, hverken direkte eller indirekte, medføre forøget forurening af kyst- og brakvand.

Artikel 9

Medlemsstaterne kan til enhver tid fastsætte strengere værdier for de udpegede vandområder end de i dette direktiv fastsatte. De kan tillige fastsætte bestemmelser med hensyn til andre parametre end dem, der er foreskrevet i dette direktiv.

Artikel 10

Såfremt en medlemsstat påtænker at udpege skaldyrvande i umiddelbar nærhed af en anden medlemsstats grænse, skal de pågældende stater konsultere hinanden om afgrænsningen af den del af disse vandområder, på hvilken dette direktiv måtte finde anvendelse, og om konsekvenserne af de fælles kvalitetsmålsætninger; disse konsekvenser fastsættes efter samråd herom af hver enkelt berørt medlemsstat. Kommissionen kan deltage i disse forahandlinger.

Artikel 11

Medlemsstaterne kan fravige dette direktiv i tilfælde af usædvanlige meteorologiske eller geografiske forhold.

Artikel 12

De nødvendige ændringer for tilpasning til de tekniske og videnskabelige fremskridt af de G-værdier, for parametre og de analysemetoder, der er anført i bilaget, vedtages af det udvalg, som er nedsat i mdfør af artikel 13 i direktiv 78/659/EØF og efter fremgangsmåden i artikel 14 i nævnte direktiv.

Artikel 13

Med henblik på gennemførelsen af dette direktiv skal medlemsstaterne give Kommissionen oplysninger om

— de vandområder, der er udpeget i overensstemmelse med artikel 4, stk. 1 og 2, i form af en oversigt;

— de ændringer i udpegningen af visse vandområder, der er foretaget i overensstemmelse med artikel 4, stk. 3;

— de bestemmelser, der er truffet med henblik på at fastsætte nye parametre i overensstemmelse med artikel 9.

Når en medlemsstat gør brug af artikel 11, skal den omgående underrette Kommissionen herom med angivelse af begrundelse og varighed.

Mere generelt skal medlemsstaterne på begrundet anmodning af Kommissionen give denne alle oplysninger, der er nødvendige for gennemførelsen af dette direktiv.

Artikel 14

▼M1

Hvert tredje år sender medlemsstaterne Kommissionen oplysninger om gennemførelsen af dette direktiv som led i en sektorspecifik rapport, der også omfatter andre relevante fællesskabsdirektiver. Rapporten udarbejdes på grundlag af et spørgeskema eller en formular, som Kommissionen udformer efter fremgangsmåden i artikel 6 i direktiv 91/692/EØF ( 8 ). Spørgeskemaet eller formularen sendes til medlemsstaterne seks måneder før starten på den periode, som rapporten dækker. Rapporten sendes til Kommissionen senest ni måneder efter udløbet af den treårs periode, som den dækker.

Den første rapport dækker årene 1993 til 1995.

Kommissionen offentliggør senest ni måneder efter modtagelsen af medlemsstaternes rapporter en samlet rapport for Fællesskabet om gennemførelsen af direktivet.

▼B

Artikel 15

1. Medlemsstaterne sætter de nødvendige administrativt eller ved lov fastsatte bestemmelser i kraft for at efterkomme dette direktiv inden for en frist på to år fra dets meddelelse. De underretter straks Kommissionen herom.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 16

Dette direktiv er rettet til medlemsstaterne.









BILAG

KVALITETSKRAV TIL SKYLDYRVANDE







Parametre G I Referenceanalysemetoder Mindste Prøveudtagnings- og målehyppighed 1. pH pH-enhed 7 — 9 — Elektrometrisk måling Målingen udføres in situ samtidig med prøveudtagningen Kvartalsvis 2. Temperatur oC Den temperaturforskel, som skyldes en udledning, må i skaldyrvande, der påvirkes af denne udledning, ikke overstige den temperatur, som måles i vandområder, der ikke påvirkes, med mere end 2 oC — Termometri Målingen udføres in situ samtidig med prøveudtagningen Kvartalsvis 3. Farve (efter filtrering) mg Pt/l ►C1 Vandets farve, som skyldes en udledning, må efter filtrering i skaldyrvande, der påvirkes af denne udledning, ikke overstige det indhold, som måles i vandområder, der ikke påvirkes, med mere end 100 mg Pt/l ◄ — Filtrering på membranfilter (0,45 µm) Fotometrisk metode med platinkoboltmåleenhed Kvartalsvis 4. Opslemmede stoffer mg/l Indholdet af opslemmede stoffer, som skyldes en udledning, må i skaldyrvande, der påvirkes af denne udledning, ikke overstige det indhold, som måles i vandområder, der ikke påvirkes, med mere end 30 % — Filtrering på membranfilte (0,45 µm), tørring ved 105 oC og vejning — Centrifugering (mindst 5 min., gennemsnitlig acceleration 2800 — 3200 g), tørring ved 105 oC og vejning Kvartalsvis 5. Saltindhold ‰ 12 — 38 ‰ — ≤ 40 ‰ — Den variation i saltindholdet, der forårsages af en udledning, må i de skaldyrvande, som påvirkes af denne udledning, ikke overstige det saltindhold, der er målt i vandområder, som ikke påvirkes, med mere end 10 % Måling af den elektriske ledningsevne Månedligt 6. Opløst ilt Mætningsgrad % ≥ 80 % — ≥ 70 % (middelværdi) — Hvis en enkelt måling viser en værdi på under 70 %, fortsættes målingerne; — Ingen enkelt måling må give en værdi på under 60 %, medmindre dette ikke er til skade for skaldyrbestanden — Winkler-metoden — Elektrokemisk metode Månedligt med mindst en repræsentativ prøveudtagning med ringe iltindhold den dag, prøven udtages. Hvis der imidlertid er formodning om betydelige daglige udsving, foretages mindst to prøver pr. dag 7. Mineraloliebaserede kulbrinter Mineralolieprodukter må ikke forekomme i skaldyrvande i sådanne mængder: — at de på vandets overflade danner en synlig film og/eller belægning på skaldyrene, — at de fremkalder skadelige virkninger for skaldyrene, Visuel undersøgelse Kvartalsvis 8. Organiske halogenforbindelser Koncentrationen af hvert stof i skaldyrkødet skal begrænses således, at den i overensstemmelse med artikel 1 bidrager til, at skaldyrprodukterne får en god kvalitet Koncentrationen af hvert stof i skaldyrvandet eller i skaldyrkødet må ikke overstige et niveau, der fremkalder skadelige virkninger for skaldyrene og deres larver Kromatografi i luftfasen efter ekstraktion med passende opløsningsmidler og rensning Halvårligt 9. Metaller



Sølv Ag Arsenik As Cadmium Cd Chrom Cr Kobber Cu Kviksølv Hg Nikkel Ni Bly Pb Zink Zn mg/l Koncentrationen af hvert stof i skaldyrkødet skal begrænses således, at den i overensstemmelse med artikel 1 bidrager til, at skaldyrprodukterne får en god kvalitet Koncentrationen af hvert stof i skaldyrvandet eller i skaldyrkødet må ikke overstige et niveau, der fremkalder skadelige virkninger for skaldyrene og deres larver Synergistiske virkninger af disse metaller skal tages i betragtning Atomabsorptionsspektrometri eventuelt efter en koncentration og/eller ekstraktion Halvårligt 10. Fækalcoliforme/100 ml ≤ 300 i skaldyrkød og i væske mellem skallerne (1) Fortyndingsmetoden med forgæring i flydende substrat i mindst tre rør i tre fortyndinger. Ompodning af de positive reagensglas til et påvisningssubstrat. Optælling efter M.P.N. (most probable number). Inkubationstemperatur 44o C ± 0,5 Kvartalsvis 11. Stoffer, der har indflydelse på skaldyrenes smag Ringere koncentration end den, der kan forringe skaldyrenes smag Smagsmæssig undersøgelse af skaldyrene, når der er formodning om et sådant stof 12. Saxitoksin (produceret af dinoflagellater) (1) Indtil vedtagelsen af et direktiv vedrørende beskyttelse af forbrugere af skaldyrprodukter må denne værdi dog ubetinget overholdes i vande, hvori der lever skaldyr, som umiddelbart kan fortæres af mennesker. Forkortelser: G = vejledende I = påbudt